Sursa foto: Digi24.ro

EXCLUSIV PAGINADEMEDIA. După această campanie electorală, posturile de știri pot cânta în cor: mulțumim din inimă partidelor!

Publicitate

Asta pentru că perioada campaniei electorale pentru alegerile europarlamentare a fost o adevărată gură de oxigen pentru posturile de știri. Fiecare a încasat, potrivit estimărilor Paginademedia.ro, o sumă consistentă: de la jumătate de milion de euro în sus!

Cel mai mult a cheltuit PSD. Cel mai puțin, de fapt mult, mult mai puțin, Alianța USR PLUS 2020 (cifre de 15 ori mai mici decât Partidul Social Democrat).

Cât a cheltuit fiecare partid pe posturile TV? Ce partid a difuzat cele mai multe spoturi electorale? Ce post TV a încasat cel mai mult?

Paginademedia.ro vă prezintă o estimare a sumelor cheltuite de partide pe posturile TV. O estimare făcută pe baza monitorizărilor numărului de spoturi din campanie, pe baza numărului de prezențe ale partidelor politice și a tarifelor publice declarate de posturile TV la CNA.

Monitorizări, calcule, ajustări și multe discuții cu profesioniști din industria media și a publicității, dar și cu oameni apropiați campaniilor electorale au avut ca rezultat estimările Paginademedia de mai jos.

Înainte de analiza detaliată, câteva precizări:

Șase posturi TV au avut reclame electorale, emisiuni dedicate contracost și mitinguri transmise în direct, plătite de partide: B1 TV, Realitatea TV, Antena 3, România TV, Digi 24 și Național TV.

Estimările Paginademedia.ro au două capitole: spoturile electorale (cu prețuri pe spot) și emisiunile de promovare electorală (cu tarife diferite, pe minute, pentru mitingurile date în direct sau pentru prezențele candidaților în emisiunile dedicate).

Tarifele pe spot sau pe minutul de prezență au fost fixe și au fost declarate de posturile TV la CNA înaintea campaniilor electorale (au variat de la 500 de euro pe spot, în cazul Realitatea TV, la 2.000-3.000 de euro pe minut, în cazurile Antena 3 și România TV și chiar la 7.500 de euro pentru 10 minute la Digi 24).

Și acum, concluziile:

1. PSD, campionul cheltuielilor. USR - Plus 2020, Alianța "invizibilă"

PSD (cu un scor de 22,5% în alegeri) și PNL (27%) au cheltuit cel mai mult pe posturile TV. Aproape două milioane de euro a cheltuit PSD în campanie, potrivit calculelor Paginademedia.ro.

PNL a plătit în jur de 1,1 milioane de euro.

Cel mai puțin a cheltuit pe TV Alianța USR Plus 2020 (22,3% la alegeri): în jur de 130.000 de euro, de peste 15 ori mai puțin decât PSD. Candidații USR Plus au avut undeva la 30 de spoturi difuzate (aproape toate pe Realitatea TV), față de aproape 750 de reclame date de PSD pe televiziune.

De notat promovarea partidului Pro România. Formațiunea lui Victor Ponta a avut un mediaplan asemănător campaniilor comerciale: au luat, în fiecare calup electoral, primul și ultimul spot din grupaj (așa-numitul principiu de programare top&tail).

Cum au împărțit partidele banii către televiziuni?

PSD. Partidul Social Democrat a cheltuit pe toate posturile din campanie.

Cea mai mare parte a banilor PSD s-a dus la Antena 3 (peste jumătate de milion de euro) și la România TV (peste 700.000 de euro). Către B1 TV s-au dus 220.000 de euro, iar la Digi 24, aproape 200.000. Realitatea TV a primit publicitate electorală de aproape 140.000 de euro.

Național TV a "ciupit" din "tortul" PSD o felie de 82.000 de euro.

PNL. Partidul Național Liberal a "dirijat" bani către aproape toate posturile. Doar la Antena 3 nu a avut deloc publicitate electorală. A avut, în schimb, pe România TV (spre 600.000 de euro), dar și la B1 TV (220.000), Digi 24 (200.000), Realitatea TV și Național TV.

ALDE. Formațiunea lui Călin Popescu Tăriceanu a fost ceva mai selectivă: a ocolit Realitatea TV, B1 TV și Național TV. A alocat mai mult pe România TV (140.000 de euro) și ceva mai puțin pe Antena 3 (în jur de 50.000) și Digi 24 (40.000)

PMP. Mișcarea Populară a lui Traian Băsescu a direcționat cei mai mulți bani către România TV (aproape 180.000). În jur de 70.000 de euro s-au dus la B1 TV și la Realitatea, în timp ce Digi 24 a făcut publicitate electorală pentru PMP de 40.000 de euro. Nimic la Antena 3 și la Național TV

Pro România. Formațiunea lui Victor Ponta a investit în publicitate electorală pe toate posturile din campanie. Cel mai mult la România TV (peste 250.000 de euro) și la Realitatea TV.

Alianța 2020 USR Plus. USR Plus a fost "Alianța invizibilă". Tot bugetul lor de pe TV a fost de 130.000 de euro, de peste 15 ori mai puțin decât a cheltuit PSD. Aproape toată expunerea USR Plus a fost pe Realitatea TV și pe Digi 24. Au mai avut vreo patru spoturi răzlețe - doar cu Clotilde Armand, pe B1 și la Digi 24.

Cât au încasat în total televiziunile?

Tragem line pe stații TV și facem totalul. Estimările Paginademedia.ro:

România TV a încasat cel mai mult. Suma estimată de Paginademedia.ro se duce spre două milioane de euro. Plusul mare față de Antena 3 vine de la bugetele PNL și PMP (Antena 3 nu a avut deloc de la aceste partide), dar și de la ALDE și PSD (cu sume mai mari decât cele date la postul Intact)

Antena 3 a avut publicitate electorală doar pentru două partide: PSD și Pro România lui Victor Ponta. Total: 710.000 de euro

B1 TV a totalizat, din estimările Paginademedia.ro, 620.000 de euro.

Realitatea TV a avut cele mai mici tarife, cel putin la spoturi (500 de euro în Prime-Time, față de 2.000 de euro la Antena 3, de exemplu). A nunărat însă multe difuzări, așa că a totalizat, din estimările Paginademedia.ro, 580.000 de euro.

Digi 24 a fost aproape de Realitatea TV. În jur de 630.000 de euro, din care aproape 400.000 de euro au venit, în md egal, de la PSD și PNL.

Național TV a fost departe de stațiile de știri. A fost însă singurul canal generalist care a "gustat" din campania electorală (și Prima TV se înscrisese în campanie, dar nu a avut spoturi): aproape 140.000 de euro a fost "felia" Național TV.

Vezi cât a costat publicitatea electorală la fiecare post TV, aici.

Încasările TOTALE ale posturilor TV din campania electorală (estimări Paginademedia.ro)*

Estimare Paginademedia.ro Total PSD PNL ALDE PMP Pro Romania USR Plus Romania TV 1.891.600 713.400 591.800 142.000 178.400 266.000 0 Antena 3 713.000 553.000 0 53.400 0 106.600 0 B1TV 620.500 226.000 221.500 0 70.000 100.000 3.000 Realitatea TV 584.800 138.300 111.800 0 66.000 196.700 72.000 Digi 24 627.000 194.000 198.200 44.400 43.200 91.200 56.000 National TV 137.500 82.500 43.000 0 0 12.000 0 Total (Calcul Paginademedia.ro) 4.524.400 1.907.200 1.166.300 239.800 357.600 833.000 131.000

*include spoturile electorale, mitingurile live și prezențele în studio ale candidaților

Estimările de mai sus reprezintă totalul încasărilor. Bani care au venit din două zone de expunere:

1. Spoturile electorale (mai fidel de calculat, tarifele au fost fixe)

2. Mitingurile difuzate în direct și prezența candidaților în emisiunile de promovare electorală (o zonă cu mai multe variabile).

Le vom lua pe rând:

2. Banii din spoturile electorale. România TV și Digi au fost "campionii"

În campaniile electorale, partidele au difuzat, în total, 1500 de spoturi (jumătate au fost ale PSD). Parte au fost difuzate seara, în Prime-Time, parte în timpul zilei. Așa au fost calculate și tarifele.

Paginademedia.ro a estimat încasările posturilor TV din spoturile electorale pe baza acestor tarife.

România TV a încasat cel mai mult din spoturi electorale: în jur de 440.000 de euro.

Digi 24 a fost aproape: 400.000 de euro, din estimările Paginademedia.ro. 300.000 de euro s-au dus la B1 TV și 240.000 la Antena 3 (post care a câștigat mai bine din mitinguri și prezențe în studio, unde prețul era considerabil: 3.000 de euro minutul).

Încasările posturilor TV din spoturile electorale (estimări Paginademedia.ro):

Estimare Paginademedia.ro Total PSD PNL ALDE PMP Pro Romania USR Plus Romania TV 436.600 203.400 66.800 12.000 108.400 46.000 0 Digi 24 400.000 169.000 82.200 32.400 43.200 67.200 6.000 B1TV 306.000 126.000 86.500 0 30.000 60.500 3.000 Antena 3 243.000 153.000 0 53.400 0 36.600 0 Realitatea TV 174.800 78.300 21.800 0 16.000 46.700 12.000 National TV 113.500 74.500 27.000 0 0 12.000 0 Total (estimari Paginademedia.ro) 804.200 284.300 97.800 197.600 269.000 21.000

Câte spoturi a dat fiecare partid?

Jumătate din spoturile electorale au fost ale PSD, urmat de PNL și Pro România (în jur de 270 de spoturi fiecare). Partidul lui Victor Ponta a luat "tactic" spoturile: primul și ultimul din fiecare calup, o tehnică de publicitate comercială.

Alianța USR Plus a avut puține spoturi (30, din care 26 pe Realitatea TV). Suma cheltuită: în jur de 20.000 de euro, mult sub cele 1,7 milioane ale PSD.

Mulți bani au venit de la mitingurile transmise în direct, dar și de la prezențele în studio. Vedem în continuare cum.

Numărul de spoturi electorale dat de posturile TV:

Post Nr. Spoturi PSD PNL ALDE PMP Pro Romania Alianta 2020 USR Plus Realitatea TV 382 161 48 0 40 109 24 Digi 24 303 130 61 24 32 52 4 B1TV 237 103 64 0 20 45 2 National TV 227 149 54 0 0 24 0 Romania TV 224 106 34 6 55 23 0 Antena 3 128 82 . 27 0 19 0 TOTAL 1501 731 261 57 147 272 30

3. Banii din mitingurile în direct și prezențele în studio

La ora mitingurilor electorale, toate posturile de știri transmiteau, la unison, același semnal. Tarifele: mult mai mari decât un preț pe spot. Încasările: pe măsură.

Și pentru prezența în emisiunile electorale, partidele au fost nevoiete să plătească bine. La România TV, Antena 3 și Realitatea TV, se ajungea, în Prime-Time, la 3.000 de euro minutul. Digi 24 a dat recordul de tarif: 7.500 de euro pe minut.

A fost un capitol mai dificil de estimat, dat fiind numărul de transmisiuni (de durate diferite), dar și prezențele candidaților (mulți și de durate diferite).

Estimările Paginademedia.ro:

România TV a avut "la greu" emisiuni de dezbatere electorale. Atât de multe, încât inițial părea o greșeală de monitorizare. Nu era! Un milion de euro a luat România TV (aproape în mod egal) din mitingurile PSD și PNL și din prezența acestor candidați pe post. În afară de USR Plus, toate celelalte partide au avut emisiuni electorale și mitinguri (inclusiv fostul președinte Traian Băsescu). Total la acest capitol: aproape 1,5 milioane de euro!

Antena 3 a scos mai mult din mitinguri și emisiuni electorale decât din spoturi: 470.000 de euro, doar de la două partide - PSD și Pro România. Altele nu a avut.

Realitatea TV a avut politicieni și mitinguri de la toate partidele și a "contabilizat" 435.000 de euro din mitinguri live și emisiuni electorale. De notat o sumă mai mare de la PNL (partid care l-a avut candidat cap de listă pe fostul realizator Rareș Bogdan), decât de la PSD.

Digi 24 a avut aici o situație interesantă. Dacă PSD a avut multe spoturi electorale, la capitolul mitinguri live și emisiuni electorale a cheltuit mai puțin la Digi 24: doar 25.000 de euro. Aproape 120.000 au venit de la PNL. Oricum, în general, Digi 24 a avut o pondere mult mai mică a emisiunilor electorale, comparativ cu celelalte stații. Total pe această zonă: 227.000 de euro.

B1 TV a totalizat 375.000 de euro din mitinguri și emisiuni electorale (ceva mai mult decât a strâns din spoturi).

Încasările posturilor TV din mitinguri live și emisiuni electorale cu prezență în studio (estimări Paginademedia.ro):

Estimare Paginademedia.ro Total PSD PNL USR Plus ALDE PMP Pro Romania Romania TV 1.455.000 510.000 525.000 0 130.000 70.000 220.000 Antena 3 470.000 400.000 0 0 0 70.000 Realitatea TV 435.000 60.000 90.000 60.000 25.000 50.000 150.000 B1 TV 375.000 100.000 135.000 0 40.000 100.000 Digi 24 227.000 25.000 116.000 50.000 12.000 0 24.000 National TV 24.000 8.000 16.000 0 0 0 0 Total (Estimare Paginademedia.ro) 1.103.000 882.000 110.000 167.000 160.000 564.000

Citește și:

Petrişor Obae

petrisor.obaepaginademedia.ro